Ενιαία Δημοκρατική Οργάνωση Νεολαίας

Η Ενιαία Δημοκρατική Οργάνωση Νεολαίας (ΕΔΟΝ), (αγγλικά: United Democratic Youth Organisation ή Unified Democratic Youth Organisation), είναι αυτοτελής δημοκρατική, μαζική, πολιτική και πολιτιστική οργάνωση της νεολαίας της Κύπρου. Η ΕΔΟΝ αποτελεί συστατικό μέρος του κινήματος της Αριστεράς στην Κύπρο και διατηρεί στενές σχέσεις μ΄ αυτό. Χαρακτηρίζεται επίσης ως η οργάνωση νεολαίας του ΑΚΕΛ. Η ΕΔΟΝ, η οποία ιδρύθηκε στις 12 Απριλίου του 1959, εμφορείται, σύμφωνα με τις καταστατικές της αρχές, από τα ιδανικά του σοσιαλισμού, της ειρήνης, της δημοκρατίας, της κοινωνικής προόδου, της κοινωνικής δικαιοσύνης και ισότητας, του ανθρωπισμού και του διεθνισμού. Επιδιώκει, επίσης, μια Κύπρο ανεξάρτητη, ομόσπονδη και αποστρατικοποιημένη.Η ΕΔΟΝ είναι επίσης μέλος της Παγκόσμιας Ομοσπονδίας Δημοκρατικών Νεολαιών (ΠΟΔΝ), η οποία ιδρύθηκε το 1945. Η ΕΔΟΝ λειτουργεί τέσσερα τμήματα. Το τμήμα νέων εργαζομένων, το φοιτητικό τμήμα όπου είναι η φοιτητική οργάνωση Προοδευτική Κίνηση Φοιτητών, το μαθητικό τμήμα όπου είναι η ΠΕΟΜ, και το τμήμα των ΕΔΟΝοπουλων. Γενικός Γραμματέας της ΕΔΟΝ, από το 2020, είναι ο Σεβήρος Κούλας.

 Η «Ενιαία Δημοκρατική Οργάνωση Νεολαίας» (ΕΔΟΝ), η οποία σήμερα είναι μέλος του Συμβουλίου Νεολαίας Κύπρου, αποτελεί συνέχεια των οργανώσεων του Προοδευτικού Κινήματος Νεολαίας της Κύπρου της δεκαετίας του 1920, αρχικά με την «Κομμουνιστική Νεολαία Κύπρου» (ΚΝΚ) και στη συνέχεια την «Ανορθωτική Οργάνωση Νεολαίας» (ΑΟΝ), η οποία ιδρύθηκε το 1944. Λίγους μήνες μετά την έναρξη του ένοπλου αγώνα της ΕΟΚΑ, που ξεκίνησε την 1η Απριλίου 1955 και ένα μόλις μήνα, από τις 3 Οκτωβρίου 1955, όταν και είχε τοποθετηθεί ως Κυβερνήτης της Κύπρου ο Τζον Χάρτινγκ (1896-1989), με διάταγμά του ο ίδιος, στις 14 Δεκεμβρίου 1955, κήρυξε το ΑΚΕΛ και τις οργανώσεις του (ανάμεσά τους και η ΑΟΝ) εκτός νόμου, απαγόρευσε την έκδοση και κυκλοφορία των εφημερίδων «Νέος Δημοκράτης» και «Ινκιλαμπσί» και συνέλαβε 135 στελέχη του κόμματος, συμπεριλαμβανομένου του γενικού γραμματέα Εζεκία Παπαϊωάννου, οι οποίοι κλείστηκαν σε στρατόπεδα συγκέντρωσης, ως πολιτικοί κρατούμενοι. Ο Χάρντιγκ αποφάσισε επίσης και άλλα αυστηρά μέτρα ασφαλείας κατά του κυπριακού πληθυσμού, όπως απαγορεύσεις κυκλοφορίας, κλείσιμο σχολείων, δημιουργία στρατοπέδων συγκέντρωσης, αύξηση του χρόνου κράτησης φυλακισμένων και υπόπτων χωρίς δίκη, επιβολή θανατικής ποινής για μια σειρά από παραβάσεις, όπως η οπλοφορία κ.α. Αν και προσπάθησε να διαπραγματευτεί με τον Αρχιεπίσκοπο Μακάριο, οι διαπραγματεύσεις αυτές απέτυχαν και ο Χάρτινγκ στις 9 Μαρτίου 1956 απέλασε-εξόρισε τον Μακάριο μαζί με τον Μητροπολίτη Κυρηνείας Κυπριανού, τον ιερέα Φανερωμένης Παπασταύρου Παπαγαθαγγέλου και τον δημοσιογράφο Πολύκανδρο Ιωαννίδη στις Σεϋχέλλες, οι οποίες ήταν τότε, όπως και η Κύπρος, αγγλική αποικία, όπου και παρέμειναν εξόριστοι ως τις 28 Μαρτίου 1957. Ο ίδιος ο Χάρντιγνκ από καθαρή τύχη κατάφερε να επιβιώσει από μια δολοφονική απόπειρα εναντίον του, από μέλος της ΕΟΚΑ που τοποθέτησε ωρολογιακή βόμβα κάτω από το κρεβάτι του. Τελικά, λόγω της κριτικής για την αδυναμία του να εξοντώσει την ΕΟΚΑ και επίσης για τα σκληρά μέτρα που είχε πάρει, ο Χάρντιγκ εξαναγκάσθηκε σε παραίτηση στις 22 Οκτωβρίου 1957. Ο διωγμός, όμως εναντίον των μελών του ΑΚΕΛ και της ΑΟΝ, έφερε τα αντίθετα αποτελέσματα, καθώς σύντομα στελέχη και μέλη της οργάνωσης της ΑΟΝ συνέβαλαν καθοριστικά, μόλις από το 1955, στην ίδρυση της μαθητικής οργάνωσης «Παγκύπρια Ενιαία Οργάνωση Μαθητών» (ΠΕΟΜ) και από το 1959 στην ίδρυση της ΕΔΟΝ. Η ανάπτυξη της ΕΔΟΝ, με αφετηρία το 1959, έτος ίδρυσής της, αρχίζει να εμφανίζεται με γοργούς ρυθμούς και σύντομα η οργάνωση, μέσα στη δεκαετία του 1960, βλέπει τα μέλη της να πολλαπλασιάζονται. Η οργανωτική συγκρότηση της ΕΔΟΝ είναι εμφανής μέσα και από τα ντοκουμέντα και την αλληλογραφία που είχε η ΕΔΟΝ με τη «Δημοκρατική Νεολαία Λαμπράκη» (ΔΝΛ) την τριετία 1964-1966. Σύμφωνα με αμερικανική έρευνα και τις εκτιμήσεις της Οργάνωσης, μεταξύ 1967-1968, η ΕΔΟΝ είχε ήδη περί τις 26.000 μέλη, δηλαδή περί το 1/6, από το ευρύτερο γενικό σύνολο των 135.000 νέων της Κύπρου, ηλικίας μεταξύ 15-29 ετών. Το προοδευτικό κίνημα νεολαίας της Κύπρου, όπως αυτό εκφράζεται σήμερα μέσω της ΕΔΟΝ, στηρίζεται πάνω σε ρίζες, οι οποίες έχουν ως αφετηρία την εμφάνιση της Κομμουνιστικής Νεολαίας Κύπρου (ΚΝΚ), ήδη από τις αρχές του 20ού αιώνα, η οποία παρά τις δυσκολίες της εποχής κατά την οποία έδρασε και παρά τις τότε διώξεις των κομμουνιστών κατάφερε να διοργανώσει τρία συνέδρια από το 1926 μέχρι το 1929, σε συνθήκες ημιπαρανομίας. Με τη δημιουργία της Ανορθωτικής Οργάνωσης Νεολαίας (ΑΟΝ), το 1944, αρχίζει μια νέα σελίδα στην ιστορία του νεολαιίστικου κινήματος του τόπου. Το πρώτο συνέδριο της ΑΟΝ συνήλθε στη Λευκωσία στις 14-15 Ιουλίου 1945. Στο συνέδριο εκπροσωπήθηκαν συνολικά 3.500 χιλιάδες νέοι, μέσα από 147 αντιπρόσωπους από 98 πόλεις και χωριά της Κύπρου. Η ΑΟΝ πραγματοποίησε τέσσερα ακόμα συνέδρια μέχρι τον Δεκέμβριο του 1955, όταν οι αποικιακές αρχές την έθεσαν εκτός νόμου μαζί με το ΑΚΕΛ και άλλες οργανώσεις του λαϊκού κινήματος της Κύπρου. Η κήρυξη της ΑΟΝ το 1955, από τις βρετανικές αρχές, σε καθεστώς παρανομίας, οδήγησε τελικά στην ίδρυση της ΕΔΟΝ. Έτσι, τον Απρίλιο του 1959 έγινε το 1ο ιδρυτικό συνέδριο της Οργάνωσης. Έκτοτε η ΕΔΟΝ πραγματοποίησε ως σήμερα και άλλα συνέδρια, εκ των οποίων το καθένα άφησε το δικό του στίγμα στην πορεία της Οργάνωσης αυτής: Το 1° Παγκύπριο Συνέδριο της ΕΔΟΝ, το οποίο ήταν και το ιδρυτικό συνέδριο της Ενιαίας Δημοκρατικής Οργάνωσης Νεολαίας (ΕΔΟΝ), πραγματοποιήθηκε στις 12 Απριλίου 1959 στο κινηματοθέατρο "Παλλάς" της Λευκωσίας. Στο συνέδριο πήραν μέρος συνολικά 1.506 αντιπρόσωποι, από όλες τις πόλεις και από 205 χωριά της Κύπρου. Ανάμεσα τους 240 γυναίκες, οι οποίες συμμετείχαν ισότιμα στον αγώνα της νεολαίας, γεγονός πρωτοφανές για τα κυπριακά δεδομένα της εποχής. Το 3° Παγκύπριο Συνέδριο της ΕΔΟΝ, το οποίο συνήλθε μεταξύ 2-3 Μαρτίου 1963, στη Λευκωσία. Το 4° Παγκύπριο Συνέδριο της ΕΔΟΝ, το οποίο συνήλθε μεταξύ 25-26 Ιουνίου 1966, στη Λευκωσία. Το 5° Παγκύπριο Συνέδριο της ΕΔΟΝ, το οποίο συνήλθε μεταξύ 10-11 Μαΐου 1969, στη Λευκωσία. Το 7° Παγκύπριο Συνέδριο της ΕΔΟΝ, το οποίο συνήλθε μεταξύ 10-11 Απριλίου 1976, στη Λευκωσία. Το 8° Παγκύπριο Συνέδριο της ΕΔΟΝ, το οποίο συνήλθε μεταξύ 22-24 Φεβρουαρίου 1980, στη Λευκωσία.Το 9° Παγκύπριο Συνέδριο της ΕΔΟΝ, το οποίο συνήλθε μεταξύ 24-26 Φεβρουαρίου 1984, στη Λευκωσία. Το 10° Παγκύπριο Συνέδριο της ΕΔΟΝ, το οποίο συνήλθε μεταξύ 24-26 Μαρτίου 1989, στη Λευκωσία. Το 11° Παγκύπριο Συνέδριο της ΕΔΟΝ, το οποίο συνήλθε μεταξύ 27-29 Νοεμβρίου 1992, στη Λευκωσία. Το 12° Παγκύπριο Συνέδριο της ΕΔΟΝ, το οποίο συνήλθε τον Νοεμβρίου του 1996, στη Λευκωσία. Το 13° Παγκύπριο Συνέδριο της ΕΔΟΝ, το οποίο συνήλθε μεταξύ 5-7 Ιανουαρίου 2001, στη Λευκωσία. Σύνθημα: «Πιο τολμηρά, πιο αποφασιστικά, πάντα αριστερά». Το 14° Παγκύπριο Συνέδριο της ΕΔΟΝ, το οποίο συνήλθε μεταξύ 2-4 Ιανουαρίου 2004, στη Λευκωσία. Το 15° Παγκύπριο Συνέδριο της ΕΔΟΝ, το οποίο συνήλθε μεταξύ 5-7 Ιανουαρίου 2007, στη Λευκωσία. Σύνθημα: «Αλλάζουμε τη ζωή μας, αλλάζοντας τον κόσμο». Το 16° Παγκύπριο Συνέδριο της ΕΔΟΝ, το οποίο συνήλθε μεταξύ 2-4 Ιανουαρίου 2010, στη Λευκωσία. Σύνθημα: «ΙΣΧΥΡΗ ΕΔΟΝ: Αγώνας για Επανένωση και Κοινωνική Δικαιοσύνη». Το 17° Παγκύπριο Συνέδριο της ΕΔΟΝ, το οποίο συνήλθε μεταξύ 4-6 Ιανουαρίου 2013, στη Λευκωσία. Σύνθημα: «Δυναμώνουμε τους αγώνες μας για Λευτεριά-Μόρφωση-Δουλειά». Το 18° Παγκύπριο Συνέδριο της ΕΔΟΝ, το οποίο συνήλθε μεταξύ 2-4 Ιανουαρίου 2016, στη Λευκωσία. Σύνθημα: «Οργάνωση – Αντεπίθεση παντού, με την ΕΔΟΝ για το δίκιο του λαού». Το 19° Παγκύπριο Συνέδριο της ΕΔΟΝ, συνήλθε μεταξύ 4-6 Ιανουαρίου 2019, στη Λευκωσία. Σύνθημα: «ΕΔΟΝ γερή και μαζική, δύναμη στους αγώνες της νεολαίας». Το 20° Παγκύπριο Συνέδριο της ΕΔΟΝ, συνήλθε μεταξύ 8-9 Ιανουαρίου 2021, στη Λευκωσία. Σύνθημα: «Πιο μαζικά - πιο μαχητικά, με πίστη στη νεολαία και τους αγώνες της». Η «Ενιαία Δημοκρατική Οργάνωση Νεολαίας» έχει παγκύπρια κεντρική, επαρχιακή και τοπική οργανωτική συγκρότηση και δομή και τη διοικητική της διαχείριση ασκούν τα εξής όργανα: Στο πρωτοβάθμιο επίπεδο, αυτό της βάσης της ΕΔΟΝ, η οργανωτική δομή ξεκινά από τον θεμελιώδη πυρήνα, που είναι η Τοπική Οργάνωση (ΤΟ), η οποία συγκροτείται παντού, όπου υπάρχουν προϋποθέσεις: Στα χωριά, στις συνοικίες, στα σχολεία, στα σπουδαστικά κέντρα, στους τόπους δουλειάς. Καθοδηγητικό όργανο σε κάθε Τοπική Οργάνωση είναι η Ετήσια Γενική Συνέλευση (ΕΓΣ) των μελών που εκλέγει την Τοπική Επιτροπή (ΤΕ). Η ΤΕ εκλέγει τον Γραμματέα της Τοπικής Οργάνωσης. Οι Γενικές Συνελεύσεις των ΤΟ εκλέγουν αντιπροσώπους για το ανώτατο όργανο της Επαρχιακής Οργάνωσης, που είναι η Επαρχιακή Συνδιάσκεψη, η οποία εκλέγει και το Επαρχιακό Συμβούλιο (ΕΣ) της Οργάνωσης. Στο δευτεροβάθμιο επίπεδο η αναλογία αντιπροσώπευσης στο Παγκύπριο Συνέδριο της ΕΔΟΝ καθορίζεται από το Κεντρικό Συμβούλιο και η εκλογή αντιπροσώπων γίνεται από τις Γενικές Συνελεύσεις των ΤΟ με μυστική ψηφοφορία. Εκλεγμένοι θεωρούνται εκείνοι που συγκεντρώνουν τις περισσότερες ψήφους, κατά σειρά επιτυχίας. Όλες οι ΤΟ έχουν δικαίωμα να αντιπροσωπευθούν στο Συνέδριο. Στο τριτοβάθμιο επίπεδο το ανώτατο καθοδηγητικό όργανο της ΕΔΟΝ είναι το Παγκύπριο Συνέδριο, το οποίο συγκαλείται τακτικά κάθε 3 χρόνια και έκτακτα, όταν απαιτηθεί, μετά από αίτημα του 1/3 των μελών του ΚΣ. Τα μέλη του Παγκύπριου Συνεδρίου, εκλέγουν το 60μελές Κεντρικό Συμβούλιο (Κ.Σ) της Οργάνωσης. Τα 60 μέλη του Κεντρικού Συμβουλίου (Κ.Σ) της Οργάνωσης εκλέγουν μέλη για το Εκτελεστικό Συμβούλιο (ΕΣ) και για την Κεντρική Γραμματεία (ΚΓ) ανάμεσα από τα μέλη του ΚΣ. Στην ΚΓ εκλέγονται ο Γενικός Γραμματέας, ο Κεντρικός Οργανωτικός Γραμματέας και τα υπόλοιπα μέλη της Κεντρικής Γραμματείας.Το Εκτελεστικό Συμβούλιο, το οποίο συνέρχεται τακτικά τουλάχιστον μια φορά το μήνα, καθοδηγεί τη δράση της ΕΔΟΝ στο διάστημα μεταξύ των συνόδων του Κ.Σ. και φέρει την ευθύνη για την εφαρμογή των αποφάσεων του Κ.Σ. από τη μια συνεδρία μέχρι την άλλη. Η Κεντρική Γραμματεία της ΕΔΟΝ συνέρχεται τακτικά κάθε βδομάδα ή έκτακτα όταν παρίσταται ανάγκη, παρακολουθεί δε την καθημερινή δράση της ΟργάνωσηΗ Κεντρική Γραμματεία, η οποία συνέρχεται τακτικά τουλάχιστον μια φορά την εβδομάδα, είναι εκτελεστικό σώμα και μεριμνά για την προώθηση των αποφάσεων του Κεντρικού και του Εκτελεστικού Συμβουλίου. Προετοιμάζει τις συνεδρίες του Εκτελεστικού Συμβουλίου και παρακολουθεί όλα τα Κεντρικά Γραφεία της ΕΔΟΝ και παράλληλα χειρίζεται σε καθημερινή βάση τις διάφορες δραστηριότητες, τα οικονομικά της Οργάνωσης και τις σχέσεις της με διάφορες αρχές, φορείς, καθώς και διεθνείς οργανώσεις. Πανίκος Παιονίδης (1925-2021), πρώτος Γενικός Γραμματέας και Πρόεδρος της ΕΔΟΝ 1959-1963, Χρύσης Δημητριάδης (1924-1992), Πρόεδρος της ΕΔΟΝ, 1964, Μιχάλης Ολύμπιος (;-2006), Γενικός Γραμματέας, 1964, Δώνης Χριστοφίνης, Γενικός Γραμματέας 1964-1974,Μιχάλης Παπαπέτρου, Πρόεδρος της ΕΔΟΝ 1974-1977, Αντώνης Χριστοδούλου, Γενικός Γραμματέας 1974-1977, Δημήτρης Χριστόφιας, Γενικός Γραμματέας 1977-1987, Πάμπης Κυρίτσης, Γενικός Γραμματέας 1990-1992, Ελένη Μαύρου, Γενική Γραμματέας 1992-1996, Στέφανος Στεφάνου, Γενικός Γραμματέας 1996-2001, Γιώργος Λουκαΐδης, Γενικός Γραμματέας 2001-2006, Χρίστος Χριστοφίδης, Γενικός Γραμματέας 2006-2009, Χάρης Καράμανος, Γενικός Γραμματέας 2009-2015, Χρίστος Χριστόφιας, Γενικός Γραμματέας 2015-2020, Σεβήρος Κούλας, Γενικός Γραμματέας 2020-Σήμερα. Για τις σχέσεις της «Νεολαίας Λαμπράκη» (ΔΝΛ) και της «Ενιαίας Δημοκρατικής Οργάνωσης Νεολαίας» (ΕΔΟΝ), υπάρχει σχετική τεκμηρίωση επίσης στην έρευνα της Ιωάννας Παπαθανασίου, με τίτλο «Η Νεολαία Λαμπράκη τη δεκαετία του 1960. Αρχειακές τεκμηριώσεις και αυτοβιογραφικές καταθέσεις». Αναφέρεται ιδιαίτερα αρχειακό υλικό μεταξύ των οργανώσεων αυτών, κατά το χρονικό διάστημα μεταξύ των ετών 1964-1966, όπως: «Προς την Ελληνική Νεολαία», χαιρετιστήριο μήνυμα των Μ. Θεοδωράκη, Μ. Αργυράκη, Μ. Μποσταντζόγλου για την 24η Οκτωβρίου, διεθνή ημέρα αλληλεγγύης για την Κύπρο και την κυπριακή νεολαία (Αθήνα, 19.10.1964). Συγχαρητήρια Επιστολή του Μιχ. Ολύμπιου, γενικού γραμματέα της ΕΔΟΝ, προς τη ΔΝΛ, για τη συγχώνευση Ν.ΕΔΑ και ΔΚΝΓΛ, (Λευκωσία, 2.10.1964). Επιστολή του Χρύση Δημητριάδη, προέδρου της ΕΔΟΝ, προς το ΚΣ της ΔΝΛ με πρόσκληση στην Παγκύπρια Συνδιάσκεψη στις 13.12.1964 (Λευκωσία, 23.11.1964). Επιστολή των Μ. Θεοδωράκη και Τ. Μπενά προς το Κεντρικό Συμβούλιο της ΕΔΟΝ με πρόσκληση στο Ιδρυτικό Συνέδριο της ΔΝΛ, (7.1.1965). Επιστολή του Χρ. Δημητριάδη, προέδρου της ΕΔΟΝ προς το ΚΣ της ΔΝΛ για την έκδοση μπροσούρας για την Παγκύπρια Συνδιάσκεψη και για την αντιπροσώπευση της ΕΔΟΝ στο συνέδριο της ΔΝΛ (Λευκωσία, 23.1.1965). Επιστολή του προέδρου της ΕΔΟΝ Χρ. Δημητριάδη και του γεν. γραμματέα Δώνη Χριστοφίδη, προς το ΚΣ της ΔΝΛ, για την αντιπροσώπευση της ΕΔΟΝ στο Α' Συνέδριο της ΔΝΛ (Λευκωσία, 25.2.1965). «Χαιρετισμός του προέδρου της ΕΔΟΝ συν. Χρύση Δημητριάδη στο συνέδριο της ΔΝΛ» (3/1965). Επιστολή του Ν. Χριστοδούλου, κεντρικού οργανωτικού γραμματέα της ΕΔΟΝ προς το ΚΣ της ΔΝΛ με συγχαρητήρια για την επιτυχία του συνεδρίου της ΔΝΛ (Λευκωσία, 16.4.1965). Επιστολή του Ν. Χριστοδούλου, κεντρικού οργανωτικού γραμματέα της ΕΔΟΝ προς το ΚΣ της ΔΝΛ για την πολιτική κατάσταση στην Ελλάδα και τη διεθνή κατασκήνωση εθελοντικής εργασίας στην Κύπρο (Λευκωσία 21.7.1965). Επιστολή του Ν. Χριστοδούλου, κεντρικού οργανωτικού γραμματέα της ΕΔΟΝ προς το ΚΣ της ΔΝΛ για τα Ιουλιανά (Λευκωσία, 24.7.1965). απαντητική επιστολή του Δ. Χριστοφίδη, γενικού γραμματέα της ΕΔΟΝ προς τον Τάσο Τρίκκα, σε πρόσκληση για συμμετοχή κυπριακής αντιπροσωπείας στη Β' Σύνοδο του ΚΣ και συγχαρητήρια για την έκδοση της εφημ. "Η Γενιά μας", (Λευκωσία, 8.9.1965). Επιστολή της ΕΔΟΝ "Χαιρετισμός στη Β' Σύνοδο του ΚΣ της ΔΝΛ" (Λευκωσία, 8.9.1965). Τηλεγράφημα του Δ. Χριστοφίδη, γενικού γραμματέα της ΕΔΟΝ, προς τη ΔΝΛ για την άφιξη του αντιπροέδρου της ΠΟΔΝ στην Αθήνα (1.10.1965). Επιστολή του Δ. Χριστοφίδη, γενικού γραμματέα της ΕΔΟΝ προς το ΚΣ της ΔΝΛ χαιρετισμός του ΚΣ της ΕΔΟΝ στη ΔΝΛ με την ευκαιρία της συνόδου του (Λευκωσία, 10.10.1965). Επιστολή του Μιχ. Ολύμπιου προς τη ΔΝΛ για υλικά της ΠΟΔΝ που αποστέλλει και για το δίσκο του Μ. Θεοδωράκη με το τραγούδι για τον Σ. Πέτρουλα, που θα εκδώσει η ΠΟΔΝ (Λευκωσία, 18.11.1965). Επιστολή του Δ. Χριστοφίδη, γενικού γραμματέα της ΕΔΟΝ προς το ΚΣ της ΔΝΛ συνοδευτική στα ψηφίσματα συμπαράστασης που αποστέλλει η ΕΔΟΝ σχετικά με το νομοσχέδιο για τη διάλυση της ΔΝΛ, στην οποία επισυνάπτονται και 3 ψηφίσματα τοπικών οργανώσεων της ΕΔΟΝ του Νοεμβρίου του 1965 (Λευκωσία, 9.12.1965). Τηλεγράφημα διαμαρτυρίας της ΕΔΟΝ για τη σύλληψη και εκτόπιση των Ανδρ. Λεντάκη και Τ. Γεωργίου (1.3.1966). Επιστολή του Προεδρείου του ΚΣ της ΔΝΛ προς το ΚΣ της ΕΔΟΝ: "Επιστολή συμπαράστασης για τις εξελίξεις στο Κυπριακό" (22.4.1966). Πρόσκληση υπογεγραμμένη από τον γενικό γραμματέα της ΕΔΟΝ, Δ. Χριστοφίδη προς το ΚΣ της ΔΝΛ για την αποστολή αντιπροσωπείας στην πλατιά ολομέλεια του ΚΣ της ΕΔΟΝ στις 23-24.4.1966 (Λευκωσία, 16.4.1966). Επιστολή του Δ. Χριστοφίδη, γενικού γραμματέα της ΕΔΟΝ προς το ΚΣ της ΔΝΛ με πρόσκληση στο Δ' συνέδριο της ΕΔΟΝ που θα πραγματοποιηθεί στις 25 και 26 Ιουνίου, (Λευκωσία 7.5.1966) Τηλεγράφημα της ΕΔΟΝ για την υπενθύμιση της έναρξης του Συνεδρίου της στις 25.6.1966 (24.5.1966). Πρόσκληση του Δ. Χριστοφίδη, γενικού γραμματέα της ΕΔΟΝ προς το ΚΣ της ΔΝΛ για την εκπροσώπηση της οργάνωσης στο Δ' Συνέδριο της ΕΔΟΝ (Λευκωσία 8.6.1966). Επιστολή του Δ. Χριστοφίδη, γενικού γραμματέα της ΕΔΟΝ προς το ΚΣ της ΔΝΛ με διαμαρτυρία του Εκτελεστικού Συμβουλίου της ΕΔΟΝ για τα γεγονότα στη Θεσσαλονίκη και για την απειλή διάλυσης της ΔΝΛ (Λευκωσία, 14.7.1966). Εκστρατεία συγκέντρωσης υπογραφών σχετικά με το νομοσχέδιο για τη διάλυση της ΔΝΛ: 10 συμπληρωμένες φόρμες υπογεγραμμένες από τοπικές οργανώσεις της ΕΔΟΝ (8/1966). Επιστολή του Μ. Θεοδωράκη προς την ΕΔΟΝ: "Χαιρετισμός και δήλωση συμπαράστασης για το Κυπριακό" (1966). Το 1947 η Παγκόσμια Ομοσπονδία Δημοκρατικών Νεολαιών (ΠΟΔΝ) ξεκίνησε το θεσμό των Παγκόσμιων Φεστιβάλ Νεολαίας και Φοιτητών. Η ΑΟΝ ως ιδρυτικό της μέλος συμμετάσχει σε αυτά και ταυτόχρονα εισάγει και στην Κύπρο τον θεσμό αυτόν συμβάλλοντας καθοριστικά στην αρχική συγκρότηση του φεστιβαλικού κινήματος της κυπριακής νεολαίας. Η ΑΟΝ πρόλαβε να διοργανώσει τρία (3) Παγκύπρια Φεστιβάλ Νεολαίας, το 1951, το 1953 και 1955 στην Αμμόχωστο, μέχρι να την κηρύξουν παράνομη, μαζί με το ΑΚΕΛ και τις οργανώσεις του Λαϊκού Κινήματος, οι Βρετανοί αποικιοκράτες. Η ΕΔΟΝ, λαμβάνοντας τη σκυτάλη από την ΑΟΝ, ανέλαβε και τη συνέχιση του θεσμού του Φεστιβάλ.Από τον Ιούλιο του 1959, η ακόμα νεοϊδρυθείσα, τότε, ΕΔΟΝ προχωρά στη διοργάνωση τριήμερου Φεστιβάλ με την ονομασία «Παγκύπριο Φεστιβάλ Νεολαίας & Φοιτητών» (ΠΦΝΦ), το οποίο σταδιακά εξελίχθηκε σε καθιερωμένο πολιτικό, κοινωνικό και πολιτιστικό και από το 2012 σε σταθερό ετήσιο γεγονός των καλοκαιριών των επόμενων χρόνων ως σήμερα, με δεκάδες χιλιάδες επισκέπτες κατά την διάρκεια του. Τα Φεστιβάλ αυτά της ΕΔΟΝ διεξάγονται αρχικά σε διάφορες πόλεις, ενώ τα τελευταία χρόνια γίνονται κυρίως στην Τάφρο Πύλης Αμμοχώστου. Τα πρώτα Φεστιβάλ αντιμετώπισαν πολλές δυσκολίες και εμπόδια, αρχικά από το Αγγλικό μεταβατικό καθεστώς, στη συνέχεια από τις εξελισσόμενες δικοινοτικές ταραχές και τελικά από την τουρκική κατοχή σε εδάφη της Κύπρου. Από το 1959 τα Φεστιβάλ της ΕΔΟΝ πέρασαν από τις πόλεις της Λεμεσού και της Αμμοχώστου, ως το 1982 (9ο Φεστιβάλ), όταν για πρώτη φορά διοργανώθηκε στην πρωτεύουσα Λευκωσία. Έκτοτε, με εξαίρεση το 1992, που έγινε στη Λεμεσό, το Φεστιβάλ πραγματοποιείται στη Λευκωσία. Τα Φεστιβάλ, έγιναν σταδιακά βήμα διεθνισμού, φιλίας και συνεργασίας Ελληνοκυπρίων και Τουρκοκυπρίων. Στα Φεστιβάλ πριν το 1974 συμμετείχε πλήθος Τουρκοκύπριων νέων στους επιμέρους τομείς, θεατές, καλλιτέχνες ή και αθλητές. Οι απαγορεύσεις του κατοχικού καθεστώτος όμως αργότερα, καθιστούσαν αδύνατη τη συμμετοχή και παρουσία τους. Σύμφωνα με τις διακηρύξεις της ίδιας της ΕΔΟΝ «Το Παγκύπριο Φεστιβάλ Νεολαίας και Φοιτητών έχει ως σκοπό να προωθεί και να παράγει πολιτισμό, ενώ ταυτόχρονα προβληματίζει τη νεολαία για όλες τις αδικίες της εποχής. Μέσα από την δύναμη της τέχνης, προσπαθεί να κινητοποιήσει και να αφυπνίσει την νεολαία να αντιστέκεται για όλες τις αδικίες.» Το 1° Παγκύπριο Φεστιβάλ της ΕΔΟΝ πραγματοποιήθηκε μεταξύ 9-12 Ιουλίου 1959 στη Λεμεσό, με σύνθημα «Ειρήνη – Φιλία» και ήταν η αρχή για τα ιστορικά αυτά φεστιβάλ. Σκοπός του 1ου ΠΦΝΦ του 1959 ήταν η διάδοση των θέσεων της νεοϊδρυθείσας οργάνωσης και η προβολή της συμβολής της νεολαίας στον αγώνα για επίλυση των φλεγόντων ζητημάτων της Κύπρου. Ήταν η αρχή για το ιστορικό φεστιβάλ και η απαρχή ενός γεγονότος που ριζώθηκε βαθιά στην καρδιά της νεολαίας. Το 1° φεστιβάλ, καθώς και τα επόμενα δύο, διεξήχθη κάτω από το σύνθημα: «Ειρήνη – Φιλία». Το 2° Παγκύπριο Φεστιβάλ της ΕΔΟΝ πραγματοποιήθηκε μεταξύ 8-10 Ιουλίου 1960 στο Βαρώσι. Ξένα συγκροτήματα και ξένες αντιπροσωπείες, τα οποία έιχαν προσκληθεί από από την ΕΔΟΝ για να παρευρεθούν, εμποδίστηκαν να εισέλθουν στην Κύπρο από το Αγγλικό μεταβατικό καθεστώς, η είσοδος στην Κύπρο των ξένων αντιπροσωπειών που είχαν προσκληθεί να συμμετάσχουν, δείγμα της πολεμικής που δεχόταν η νεολαία της Αριστεράς τα δύσκολα εκείνα χρόνια, που η Οργάνωση βρισκόταν στην παρανομία. Το συγκεκριμένο φεστιβάλ, πήρε τη μορφή συλλαλητηρίου και κατάφερε να συγκεντρώσει περί τις 50 χιλιάδες κόσμο. Το 2° φεστιβάλ, διεξήχθη κάτω από το σύνθημα: «Ειρήνη – Φιλία». Το 3° Παγκύπριο Φεστιβάλ της ΕΔΟΝ πραγματοποιήθηκε μεταξύ 4-8 Ιουλίου 1962 στο Βαρώσι, επίσης με το σύνθημα: «Ειρήνη – Φιλία». Διοργανώθηκε προς τιμή του 8ου Παγκόσμιου Φεστιβάλ Νεολαίας και Φοιτητών και ήταν ευδιάκριτη η ποιότητα του πολιτιστικού προγράμματος του Φεστιβάλ αυτού, ενώ η μαζικότητα χρόνο με το χρόνο αυξανόταν. Το 4° Παγκύπριο Φεστιβάλ της ΕΔΟΝ πραγματοποιήθηκε μεταξύ 7-9 Ιουλίου 1967 στην Αμμόχωστο, με σύνθημα «Ειρήνη, Ελευθερία, Αλληλεγγύη» και ήταν αφιερωμένο στην ειρηνική συμβίωση Ελληνοκυπρίων και Τουρκοκυπρίων, καθώς και στην απαλλαγή της Κύπρου από τις βρετανικές βάσεις. Λαμβάνοντας υπ’όψη ότι το φεστιβάλ διεξήχθη εν μέσω των δικοινοτικών ταραχών, το φεστιβάλ είχε ένα αντι-σοβινιστικό χαρακτήρα. Το 5° Παγκύπριο Φεστιβάλ της ΕΔΟΝ πραγματοποιήθηκε μεταξύ 18-20 Ιουλίου 1969 στο Βαρώσι, υπό τις πλέον αντίξοες συνθήκες. Η ΕΔΟΝ γιόρταζε τα δεκάχρονα της, μέσα σε ιδιαίτερα δύσκολες συνθήκες, καθώς διάφοροι αντιδραστικοί κύκλοι τοποθέτησαν βόμβες σε τρία οικήματα του Λαϊκού Κινήματος στην Αμμόχωστο, που γινόταν το Φεστιβάλ, με αποτέλεσμα τον τραυματισμό ενός ατόμου. Η Νεολαία και τα μέλη της απαντούν σε αυτές τις φασιστικές ενέργειες με μεγάλη διαδήλωση στο τέλος του Φεστιβάλ. Το Φεστιβάλ, χαρακτηρίστηκε σε εκτιμήσεις ως «η πιο ώριμη και μια από τις καλύτερες εκδηλώσεις που διοργάνωσε το ΕΔΟΝίτικο Κίνημα μέχρι στιγμής». Οι εκδηλώσεις του Φεστιβάλ ήταν αφιερωμένες στην αλληλεγγύη προς τον αγωνιζόμενο λαό του Βιετνάμ. Το 6° Παγκύπριο Φεστιβάλ της ΕΔΟΝ πραγματοποιήθηκε τον Ιούλιο του 1972 στην Αμμόχωστο, με έντονο αντιιμπεριαλιστικό χαρακτήρα, ενάντια στα διχοτομικά ΝΑΤΟϊκά σχέδια για την Κύπρο. Πραγματοποιήθηκε κάτω από τον τίτλο: «Κύπρος, Αγάπη μου». Μεσολάβησε το δίδυμο έγκλημα κατά του κυπριακού λαού με το προδοτικό πραξικόπημα της αμερικανοκίνητης Χούντας και της ΕΟΚΑ Β’, καθώς και η βάναυση τουρκική εισβολή, τον Ιούλιο του 1974. Η ανάγκη για μαζική, πολιτική κινητοποίηση της νεολαίας στην πάλη για τη σωτηρία του τόπου μας, μετά από εκείνο το καλοκαίρι έκανε την πραγματοποίηση ενός ακόμη Φεστιβάλ απαραίτητη, γεγονός που συνέβη τελικά μόλις το 1977. Το 7° Παγκύπριο Φεστιβάλ της ΕΔΟΝ ξεκίνησε να πραγματοποιείται το 1977 στη Λεμεσό, αλλά δεν ολοκληρώθηκε στο τριήμερο αποκορύφωμά του, λόγω του θανάτου του Μακάριου. Πραγματοποιήθηκαν όμως οι προφεστιβαλικές εκδηλώσεις με έντονο το κλίμα διαμαρτυρίας για το διπλό έγκλημα του 1974 και με σύνθημα: «Για διεθνή αντιιμπεριαλιστική αλληλεγγύη, για τη σωτηρία της Κύπρου». Το 8° Παγκύπριο Φεστιβάλ της ΕΔΟΝ πραγματοποιήθηκε το 1979 στη Λεμεσό και ουσιαστικά ήταν το πρώτο ολοκληρωμένο Φεστιβάλ μετά το πραξικόπημα και την εισβολή. Ήταν αφιερωμένο στα 35 χρόνια από την ίδρυση της ΑΟΝ το 1944. Με σύνθημα «35 χρόνια πάλης στην υπηρεσία της Νεολαίας και του Λαού για λευτεριά και κοινωνική πρόοδο», μετατράπηκε σε βήμα διαμαρτυρίας και αντίστασης για το διαμελισμό της Κύπρου. Ο τότε Γ.Γ. της ΕΔΟΝ, Δημήτρης Χριστόφιας, σημείωσε: «το φεστιβάλ, στοχεύει στην κινητοποίηση της κυπριακής νεολαίας στην αντιιμπεριαλιστική πάλη που διεξάγει σήμερα ο λαός μας για τη σωτηρία του τόπου». Το 9° Παγκύπριο Φεστιβάλ της ΕΔΟΝ πραγματοποιήθηκε για πρώτη φορά, το 1982, στην πρωτεύουσα Λευκωσία. Εξελίχθηκε σε μια πραγματική πολιτιστική πανδαισία με τη συμμετοχή ερασιτεχνικών αλλά και επαγγελματικών συγκροτημάτων. Κεντρικό σύνθημα του φεστιβάλ ήταν: «Για τη λευτεριά της Κύπρου, ειρήνη, ύφεση, αφοπλισμό». Το 10° Παγκύπριο Φεστιβάλ της ΕΔΟΝ πραγματοποιήθηκε το 1984 στη Λευκωσία και ήταν αφιερωμένο στα 40 χρόνια από την ίδρυση της ΑΟΝ το 1944, με σύνθημα «40 χρόνια πάλης για λευτεριά, ειρήνη και κοινωνική πρόοδο». Ήταν το πρώτο Φεστιβάλ που διοργανώθηκε στην Πύλη Αμμοχώστου, από όπου πέρασαν χιλιάδες νέοι που απόλαυσαν το πολιτιστικό θέαμα και διατράνωσαν τη θέλησή τους για ειρήνη. Το 11° Παγκύπριο Φεστιβάλ της ΕΔΟΝ πραγματοποιήθηκε μεταξύ 31 Ιουλίου - 2 Αυγούστου 1986 στη Λευκωσία. Δόθηκε έντονα η αριστερή πολιτική πρόταση για επαναπροσέγγιση με τους Τουρκοκυπρίους, κάτι που διαφαίνεται και από το κεντρικό του σύνθημα: «Μαζί με τους Τουρκοκυπρίους ενάντια στην κατοχή και το ΝΑΤΟ για λευτεριά, ειρήνη και σοσιαλισμό». Το πρόγραμμα του Φεστιβάλ ήταν εμφανώς βελτιωμένο, γεγονός που επιβεβαιώθηκε από τη μαζικότητα της προσέλευσης. Το 12° Παγκύπριο Φεστιβάλ της ΕΔΟΝ πραγματοποιήθηκε μεταξύ 28-31 Ιουλίου 1988 στη Λευκωσία, στην Αγγλική Σχολή. Κάτω από το σύνθημα: «Με την ελπίδα του σήμερα για ένα καλύτερο αύριο», χιλιάδες νέοι και νέες της Κύπρου έδωσαν το παρόν τους, διατρανώνοντας τη θέλησή τους να αγωνιστούν για ένα καλύτερο αύριο. Το 13° Παγκύπριο Φεστιβάλ της ΕΔΟΝ πραγματοποιήθηκε μεταξύ 26-29 Ιουλίου 1990 στη Λευκωσία, στην Α’ Τεχνική Σχολή Λευκωσίας. Η ΕΔΟΝ για άλλη μια φορά αφουγκράστηκε τον παλμό της νεολαίας, δίνοντας βήμα δημιουργίας και φωνή στους προβληματισμούς της κυπριακής νεολαίας με το σύνθημα: «Στα νιάτα το μέλλον, στην Αριστερά η ελπίδα». Το 14° Παγκύπριο Φεστιβάλ της ΕΔΟΝ πραγματοποιήθηκε μεταξύ 23-25 Ιουλίου 1992 στη Λεμεσό. Το Φεστιβάλ έγινε μέσα σε μια περίοδο έντονων πολιτικών ζυμώσεων και διεθνών ανακατατάξεων, καθώς το Κυπριακό παρουσίαζε κινητικότητα και παράλληλα πλησίαζαν και προεδρικές εκλογές. Με συνθήματα: «Παραμερίστε για να περάσουμε» και «Είναι ωραίο να είσαι νέος». Το Φεστιβάλ καταπιάστηκε με τα προβλήματα της νεολαίας, καθώς και με την 20η επέτειο από τα τραγικά γεγονότα του Ιουλίου του 1974 και ενάντια στις προσπάθειες δικαίωσης του δίδυμου εγκλήματος. Το 15° Παγκύπριο Φεστιβάλ της ΕΔΟΝ πραγματοποιήθηκε το τριήμερο 22-23-24 Ιουλίου 1994 στη Λευκωσία, με σύνθημα «Νέοι - Ελεύθεροι - Ωραίοι». Από το Φεστιβάλ αυτό και μετά τα ΠΦΝΦ της ΕΔΟΝ καθιερώνονται πλέον να γίνονται στην Πύλη Αμμοχώστου στη Λευκωσία. Το 16° Παγκύπριο Φεστιβάλ της ΕΔΟΝ πραγματοποιήθηκε το τριήμερο 4-5-6 Ιουλίου 1997 στη Λευκωσία. Τα συνθήματα του Φεστιβάλ ήταν «Ελληνοκύπριοι και Τουρκοκύπριοι Κοινή Πατρίδα – Κοινός Αγώνας» και «Όλοι μαζί για την αλλαγή», με κύριο στόχο να προβληθεί ο κοινός αγώνας Ε/Κ και Τ/Κ, η αντίσταση στη Νέα Τάξη Πραγμάτων, καθώς και η αναγκαιότητα αλλαγής της νεοφιλελεύθερης συντηρητικής κυβέρνησης. Το 17° Παγκύπριο Φεστιβάλ της ΕΔΟΝ πραγματοποιήθηκε το τριήμερο 8-10 Ιουλίου 1999 και για άλλη μια φορά χιλιάδες νέοι κατέκλυσαν την Πύλη Αμμοχώστου. Το 17ο Φεστιβάλ ήταν αφιερωμένο στα 55χρονα της ΑΟΝ-ΕΔΟΝ και με κεντρικό σύνθημα: «Δύναμη από το Παρελθόν, Όραμα για το Μέλλον». Το 18° Παγκύπριο Φεστιβάλ της ΕΔΟΝ πραγματοποιήθηκε τον Σεπτέμβριο του 2001, στην Τάφρο της Πύλης Αμμοχώστου, στη Λευκωσία και ήταν η μοναδική φορά που το Φεστιβάλ πραγματοποιήθηκε εκτός της συνηθισμένης καλοκαιρινής περιόδου. Πάντως, παρά τη διαφοροποίηση στη χρονική περίοδο διεξαγωγής του Φεστιβάλ η νεολαία και πάλι ανταποκρίθηκε μαζικά. Το 19° Παγκύπριο Φεστιβάλ της ΕΔΟΝ πραγματοποιήθηκε το καλοκαίρι του 2003, στη Λευκωσία και αποτέλεσε έναν ακόμη σημαντικό σταθμό στην ιστορία του Φεστιβαλικού Κινήματος, αφού μετά την ανάληψη της εξουσίας από την κυβέρνηση του Τ. Παπαδόπουλου. Κεντρικό σύνθημα ήταν: «Ένας άλλος κόσμος είναι εφικτός» και έντονο ήταν το αντιιμπεριαλιστικό περιεχόμενο του Φεστιβάλ. Σημαντικό γεγονός σε αυτό το Φεστιβάλ αποτέλεσε η μαζική συμμετοχή Τουρκοκυπρίων, οι οποίοι συμμετείχαν για πρώτη φορά μετά από 31 χρόνια, δηλαδή από το 6° Φεστιβάλ του 1972. Το 20° Παγκύπριο Φεστιβάλ της ΕΔΟΝ πραγματοποιήθηκε το τριήμερο 6-7-8 Ιουλίου 2005, στην Τάφρο της Πύλης Αμμοχώστου, στη Λευκωσία, με γενικό σύνθημα: «Με φάρο την ένδοξη ιστορία της Αριστεράς, χαράσσουμε το δρόμο για επανένωση, ειρήνη, κοινωνική πρόοδο». Το 21° Παγκύπριο Φεστιβάλ της ΕΔΟΝ πραγματοποιήθηκε το τριήμερο 11-12-13 Ιουλίου 2007, στον, μόνιμο πλέον, χώρο της Πύλης Αμμοχώστου, με σύνθημα: «Οι νέοι δε γυρίζουν πίσω - Μαζί συνεχίζουμε για νέες κατακτήσεις». Στο Φεστιβάλ απευθύνει χαιρετισμό ο τότε υποψήφιος για την Προεδρία, ΓΓ του ΑΚΕΛ, και μετέπειτα Πρόεδρος της Κυπριακής Δημοκρατίας, Δημήτρης Χριστόφιας. Το Φεστιβάλ έδωσε το στίγμα για το εκλογικό αποτέλεσμα των εκλογών του 2008 που ακολούθησε. Το 22° Παγκύπριο Φεστιβάλ της ΕΔΟΝ, πραγματοποιήθηκε το τριήμερο 8-9-10 Ιουλίου 2009, στην Πύλη Αμμοχώστου, έχοντας ως σύνθημα: «Για την Κύπρο της επανένωσης, στον κόσμο της ειρήνης». Το 23° Παγκύπριο Φεστιβάλ της ΕΔΟΝ, το οποίο πραγματοποιήθηκε έκτακτα, μετά από απόφαση του Κ.Σ της ΕΔΟΝ, το τριήμερο 8-9-10 Ιουλίου 2010 στην Πύλη Αμμοχώστου, έχοντας ως σύνθημα «Αγώνας για Απελευθέρωση-Ομοσπονδιακή Λύση. Η μόνη απάντηση στη Διχοτόμηση-Καταστροφή» και έμεινε στην ιστορία ως ένα από τα πιο επιτυχημένα των προηγούμενων 20 χρόνων με τη συμμετοχή πάνω από 20 χιλιάδων νέων. στην Πύλη Αμμοχώστου, έχοντας ως σύνθημα «Οργάνωση - Αντίσταση - Προοπτική, με τη Νεολαία, για το Λαό μας». Το 24° Παγκύπριο Φεστιβάλ της ΕΔΟΝ, πραγματοποιήθηκε το τριήμερο 6-7-8 Ιουλίου 2011, με σύνθημα «Δύναμη η Νεολαία. Ελπίδα η Αριστερά». Το 25° Παγκύπριο Φεστιβάλ της ΕΔΟΝ, πραγματοποιήθηκε τον Ιούλιο του 2012, χρονιά ορόσημο για τα ΠΦΝΦ της ΕΔΟΝ, καθώς το Κεντρικό Συμβούλιο της ΕΔΟΝ παίρνει την ιστορική απόφαση για την πραγματοποίηση των Παγκύπριων Φεστιβάλ κάθε χρόνο. Το κεντρικό σύνθημα του Φεστιβάλ ήταν: «΄Πως και να 'ναι τούτη γη, θα 'μαι στην πρώτη ρτη γραμμή». Το 26° Παγκύπριο Φεστιβάλ της ΕΔΟΝ, πραγματοποιήθηκε το τριήμερο 3-4-5 Ιουλίου 2013, στην Πύλη Αμμοχώστου, έχοντας ως σύνθημα «Οργάνωση - Αντίσταση - Προοπτική, με τη Νεολαία, για το Λαό μας». Το 27° Παγκύπριο Φεστιβάλ της ΕΔΟΝ, πραγματοποιήθηκε το τριήμερο 2-3-4 Ιουλίου 2014, στην Πύλη Αμμοχώστου, έχοντας ως σύνθημα «Δε βγαίνουνε τα όνειρα σε πλειστηριασμό. Δεν παίχτηκε η παρτίδα μας ακόμα». Το 28° Παγκύπριο Φεστιβάλ της ΕΔΟΝ, πραγματοποιήθηκε το τριήμερο 7-8-9 Ιουλίου 2015, στην Πύλη Αμμοχώστου, έχοντας ως σύνθημα «Ανυπότακτη νεολαία για αξιοπρέπεια στη ζωή». Κατά τη διάρκεια του Φεστιβαλ έγιναν συναυλίες των Γιάννη Κότσιρα και Λαυρέντη Μαχαιρίτσα, των Βασίλη Παπακωνσταντίνου και Χρήστου Θηβαίου και της Νατάσσας Μποφίλιου. Το 29° Παγκύπριο Φεστιβάλ της ΕΔΟΝ, πραγματοποιήθηκε το τριήμερο 6-7-8 Ιουλίου 2016, στην Πύλη Αμμοχώστου, έχοντας ως σύνθημα: «Ζωή χωρίς πολέμους και εκμετάλλεσυη σε μια πατρίδα λεύτερη και επανενωμένη». Το 30° Παγκύπριο Φεστιβάλ Νεολαίας & Φοιτητών ΕΔΟΝ, πραγματοποιήθηκε το τριήμερο 5-6-7 Ιουλίου 2017 έχοντας ως σύνθημα «Με το βλέμμα στο μέλλον αλλάζουμε το παρόν». Στη διάρκειά του πραγματοποιήθηκε μουσικό αφιέρωμα στον Μάνο Λοΐζο, με αφορμή τα 80 χρόνια από τη γέννηση του. Το 31° Παγκύπριο Φεστιβάλ Νεολαίας & Φοιτητών ΕΔΟΝ, πραγματοποιήθηκε το τριήμερο 4-5-6 Ιουλίου 2018, στην Πύλη Αμμοχώστου, έχοντας ως σύνθημα τους στίχους του ποιητή Τεύκρου Ανθία: «Δε γονατίζει ο ανυπόταχτος λαός που πολεμά... για τη ζωή και τη λευτεριά». Ανάμεσα στις άλλες εκδηλώσεις έχει προγραμματιστεί επίσης αφιέρωμα στη μνήμη του μεγάλου Κύπριου συνθέτη Μάριου Τόκα (1954-2008). Το 32° Παγκύπριο Φεστιβάλ Νεολαίας & Φοιτητών ΕΔΟΝ, πραγματοποιήθηκε στην Πύλη Αμμοχώστου, το τριήμερο 3-4-5 Ιουλίου 2019 έχοντας ως σύνθημα «Αγώνας για κοινωνία ανθρώπινη και δημοκρατική, απαλλαγμένη από το φασισμό».Το Φεστιβάλ ήταν αφιερωμένο στο Δημήτρη Χριστόφια. Στη διάρκεια του του πραγματοποιήθηκε μουσικό αφιέρωμα στον Δημήτρη Μητροπάνο. Το 33° Παγκύπριο Φεστιβάλ Νεολαίας & Φοιτητών ΕΔΟΝ ήταν προγραμματισμένο να πραγματοποιηθεί το καλοκαίρι του 2020 όπου λόγω τον συνθηκών με την πανδημία του κορωνοιού αναβλήθηκε και πραγματοποιήθηκε τελικά το τριήμερο 22-23-24 Σεπτεμβρίου 2021. Το Φεστιβάλ αυτό έχει μείνει στην ιστορία, ως το πρώτο μεγάλο πολιτικό - πολιτιστικό γεγονός της Κύπρου που έγινε σε συνθήκες πανδημίας, τηρώντας όλα τα απαραίτητα υγειονομικά μέτρα που απαιτούνταν. Το φεστιβάλ πραγματοποιήθηκε στην Πύλη Αμμοχώστου. Το 34° Παγκύπριο Φεστιβάλ Νεολαίας & Φοιτητών ΕΔΟΝ είναι προγραμματισμένο να πραγματοποιηθεί το τριήμερο 6-7-8 Ιουλίου 2022. Το φεστιβάλ θα πραγματοποιηθεί στην Πύλη Αμμοχώστου. Το 1986 η ΕΔΟΝ οργάνωσε Συμπόσιο με θέμα: «Σύγχρονη κυπριακή πεζογραφία και κυπριακή πραγματικότητα» (Λευκωσία, 5/10/1986). Στο συμπόσιο αυτό έλαβε μέρος και η συγγραφέας Διδώ Σωτηρίου. Στις 15 Δεκεμβρίου 2014 έγινε στο Κλειστό Στάδιο Ελευθερία – Τάσσος Παπαδόπουλος, στη Λευκωσία, μεγάλη παγκύπρια συναυλία - αφιέρωμα για τα 70 χρόνια πορείας και δράσης της ΑΟΝ – ΕΔΟΝ. Μεταξύ 9 και 14 Δεκεμβρίου 2015 παρουσιάστηκε σε 4 κυπριακές πόλεις (Λευκωσία, Λάρνακα, Λεμεσό και Πάφο), το έργο του Χάουαρντ Ζιν «Ο Μαρξ στο Σόχο», από τη θεατρική Ομάδα "Φάντης Μπαστούνι" και την ΕΔΟΝ στο πλαίσιο του 18ου Παγκύπριου Συνεδρίου της ΕΔΟΝ. Στις 10 Ιουνίου 2016 τα ΚΣ της ΚΝΕ και ΕΔΟΝ πραγματοποίησαν κοινή εκδήλωση - αφιέρωμα στην Καισαριανή, προς τιμή των μεγάλων συνθετών, Χρήστου Λεοντή και Μάριου Τόκα. Το αφιέρωμα περιλάμβανε χαιρετισμούς από τον Γραμματέα του ΚΣ της ΚΝΕ, Νίκο Αμπατιέλο, και τον Γενικό Γραμματέα του ΚΣ της ΕΔΟΝ, Χρίστο Χριστόφια, καθώς και καλλιτεχνικό πρόγραμμα με τραγούδια των δύο συνθετών. Στις 3-4-5-6 Δεκεμβρίου 2019 η ΕΔΟΝ φιλοξένησε στην Κύπρο την 20η Γενική Συνέλευση της Παγκόσμιας Ομοσπονδίας Δημοκρατικών Νεολαιών (ΠΟΔΝ), με σύνθημα «Εμπρός για το μέλλον μας! Μέχρι να χτίσουμε τον κόσμο που έχουμε ονειρευτεί και για τον οποίο έχουμε παλέψει». Στη Γενική Συνέλευση της ΠΟΔΝ συμμετείχαν συνολικά 95 Οργανώσεις Νεολαίας από όλο τον κόσμο, ενώ παρεβρέθηκαν και αντιπρόσωποι από το Παγκόσμιο Συμβούλιο Ειρήνης (ΠΣΕ), τη Παγκόσμια Συνδικαλιστική Οργάνωση (ΠΣΟ) και τη Παγκόσμια Δημοκρατική Ομοσπονδία Γυναικών (ΠΔΟΓ). Η Οργάνωση της ΕΔΟΝ χρησιμοποιεί διάφορα μέσα επικοινωνίας προκειμένου να επικοινωνεί με τα μέλη της και τη νεολαία της Κύπρου. Διαθέτει ενημερωτική ιστοσελίδα στο διαδίκτυο και εκδίδει επίσης μηνιαία εφημερίδα και ενημερωτικό δελτίο, ενώ κατά καιρούς, από την εποχή της ίδρυσης της ως και σήμερα, ενημερώνει με διάφορα έντυπα,αφίσες, βιβλία και λοιπές εκδόσεις, όπως παρακάτω: Την εφημερίδα «νεολαία», η οποία σύμφωνα με την προμετωπίδα της αποτελεί «Εκφραστικό Όργανο του Κ.Σ. της ΕΔΟΝ». Το Ενημερωτικό Δελτίο «# EDONews», που αποτελεί έκδοση του Γραφείου Τύπου του Κεντρικού Συμβουλίου της ΕΔΟΝ. Την ιστοσελίδα: https://web.archive.org/web/20180504122151/http://edon.org.cy/ Το πρώτο φύλλο της εφημερίδας «Νεολαίας» εξεδόθη στις 23 Απριλίου 1960, ένα περίπου χρόνο μετά την ίδρυση της ΕΔΟΝ. Η εφημερίδα της οργάνωσης μέχρι το Μάιο του 1966 κυκλοφορούσε ως εβδομαδιαία εφημερίδα, ενώ από τον Ιούνιο του 1966 ως μηνιαίο περιοδικό. Τον Δεκέμβριο του 1968, με τη συμπλήρωση μόλις 31 τευχών το περιοδικό έκλεισε για περίπου 8 χρόνια, ως τον Απρίλιο του 1976, όταν η «Νεολαία» ως εβδομαδιαία πλέον εφημερίδα επανεκδίδεται με κύριο στόχο τον αντικατοχικό και αντιιμπεριαλιστικό αγώνα. Την απρόσκοπτη λειτουργία της την δεκαετία του 1980 διαδέχθηκε η αρνητική, για το έντυπο, δεκαετία του 1990, που μαζί με διάφορα οργανωτικά προβλήματα οδήγησαν την Οργάνωση στην απόφαση για αναστολή της αυτόνομης έκδοσης της εφημερίδας. Έτσι από τον Οκτώβριο του 1997 μέχρι και τον Απρίλιο του 1999 η «Νεολαία» συνέχισε να εκδίδεται κυρίως ως ένθετο της κυριακάτικης εφημερίδας «Χαραυγής». Από τον Οκτώβριο του 1999 έως τον Μάιο του 2001, που ανεστάλη η έκδοσή της η «Νεολαία» κυκλοφόρησε και πάλι με τη μορφή περιοδικού. Από τον Ιανουάριο του 2003 έως σήμερα η «Νεολαία», ως μηνιαία εφημερίδα, κυκλοφορεί τόσο μέσω της εφημερίδας «Χαραυγής», όσο και στους διάφορους χώρους, όπου δραστηριοποιείται η ΕΔΟΝ. «7ο ΠΑΓΚΥΠΡΙΟ ΣΥΝΕΔΡΙΟ ΕΔΟΝ, 10-11 ΑΠΡΙΛΗ 1976», Έκδοση Κ.Σ. ΕΔΟΝ, Λευκωσία 1976. «Τα κοινωνικά και οικονομικά προβλήματα της Κυπριακής Νεολαίας», Έκδοση Κ.Σ. ΕΔΟΝ, Λευκωσία 1977. «Το κυπριακό προοδευτικό κίνημα νεολαίας», Έκδοση Κ.Σ. ΕΔΟΝ, Λευκωσία 1977. Άντη Κανάκη, «Μνήμη και Συνείδηση», Έκδοση ΕΔΟΝ Αμμοχώστου, 1977. Σωτήρης Παπαλαζάρου, «Ποιήματα - Διηγήματα - Ταξιδιωτικά», Έκδοση Κ.Σ. ΕΔΟΝ, Λευκωσία 1977. «Τα κοινωνικά και οικονομικά προβλήματα της Κυπριακής Νεολαίας», Έκδοση Κ.Σ. ΕΔΟΝ, Λευκωσία 1977. «Το Κυπριακό Προοδευτικό Κίνημα Νεολαίας», Έκδοση Κ.Σ. ΕΔΟΝ, Λευκωσία 1977. «Μπροστάρης της Νεολαίας για Λευτεριά και Κοινωνική Πρόοδο. 35 χρόνια ΑΟΝ ΕΔΟΝ», Έκδοση Κ.Σ. ΕΔΟΝ, Λευκωσία 1979. «Κύπριοι Λαϊκοί Ποιητές», Έκδοση Κ.Σ. ΕΔΟΝ, Λευκωσία 1979. «8ο ΠΑΓΚΥΠΡΙΟ ΣΥΝΕΔΡΙΟ ΕΔΟΝ, 22-23-24 ΦΛΕΒΑΡΗ 1980», Έκδοση Κ.Σ. ΕΔΟΝ, Λευκωσία 1980. «5 Νέοι Κύπριοι Ποιητές», Έκδοση Κ.Σ. ΕΔΟΝ, Έκδοση Κ.Σ. ΕΔΟΝ, Λευκωσία 1980. 25 Ελληνοκύπριοι & Τουρκοκύπριοι ποιητές, «Κάτω απ' τον ίδιο ουρανό», Έκδοση Κ.Σ. ΕΔΟΝ, Λευκωσία 1980. «Πρώτο Φεστιβάλ Πολιτικού Τραγουδιού», Έκδοση ΕΔΟΝ, Λευκωσία 1981. «16 Κύπριοι Ποιητές», Έκδοση Κ.Σ. ΕΔΟΝ, Λευκωσία 1982. «Στο ρθυμό της προόδου», Έκδοση Κ.Σ. ΕΔΟΝ, Λευκωσία 1984. «Ανεργία και Νεολαία», Έκδοση ΕΔΟΝ - Νέοι εργαζόμενοι ΠΕΟ, 1985. «Προβλήματα της πολιτιστικής ζωής του τόπου», Έκδοση Κ.Σ. ΕΔΟΝ, Λευκωσία 1985. «Τρίτο Φεστιβάλ Πολιτικού Τραγουδιού», Έκδοση Κ.Σ. ΕΔΟΝ, Λευκωσία 1985. «10η Επαρχιακή Συνδιάσκεψη Επαρχίας Κερύνειας», Έκδοση Κ.Σ. ΕΔΟΝ, 1988. ΠΕΟΜ, «Σημειωματάριο του ΠΕΟΜίτη», Έκδοση ΕΔΟΝ, Λευκωσία 1988. «ΘΕΣΕΙΣ Κ.Σ. ΕΔΟΝ ΓΙΑ ΤΟ 1Οο ΣΥΝΕΔΡΙΟ», Έκδοση Κ.Σ. ΕΔΟΝ, Λευκωσία 1989. «Κυπριακή Λογοτεχνία για τα παιδιά», Έκδοση Κ.Σ. ΕΔΟΝ, Λευκωσία 1989. «ΘΕΣΕΙΣ ΤΟΥ Κ.Σ. ΤΗΣ ΕΔΟΝ ΠΡΟΣ ΤΟ 11ο ΣΥΝΕΔΡΙΟ», Έκδοση Κ.Σ. ΕΔΟΝ, Λευκωσία 1992. «12ο ΠΑΓΚΥΠΡΙΟ ΣΥΝΕΔΡΙΟ ΕΔΟΝ», Έκδοση Κ.Σ. ΕΔΟΝ, Λευκωσία 1996. «ΘΕΣΕΙΣ. Δικαίωμα στην Αξιοπρέπεια», Έκδοση Κ.Σ. ΕΔΟΝ, Λευκωσία 1996. «ΘΕΣΕΙΣ ΚΣ ΕΔΟΝ 12ου ΣΥΝΕΔΡΙΟΥ», Έκδοση Κ.Σ. ΕΔΟΝ, Λευκωσία 1996. «Ασυμβίβαστοι στον Αγώνα. 13η Συνδιάσκεψη ΕΔΟΝ Λευκωσίας-Κερύνειας», Έκδοση ΕΔΟΝ, Λευκωσία 1997. «Νέοι για το Περιβάλλον και Περιβάλλον για τους νέους», Έκδοση ΕΔΟΝ, 1998. «Αντικοινωνική νεολαία ή αντινεανική κοινωνία», Έκδοση Κ.Σ. ΕΔΟΝ, Λευκωσία 2000. «ΘΕΣΕΙΣ Κ.Σ. ΕΔΟΝ ΠΡΟΣ 13ο ΣΥΝΕΔΡΙΟ ΕΔΟΝ», Έκδοση Κ.Σ. ΕΔΟΝ, Λευκωσία 2001. «ΚΑΤΑΣΤΑΤΙΚΟΝ ΕΔΟΝ», Έκδοση Κ.Σ. ΕΔΟΝ, Λευκωσία 2001. «Κανάλια για τη σκέψη και όχι κανάλιασμα της σκέψης», Έκδοση Κ.Σ. ΕΔΟΝ, Λευκωσία 2002. «Νέοι Καλλιτέχνες. Δυνατότητες παρέμβασης και διαμόρφωσης των πολιτιστικών δρώμενων της Κύπρου», Έκδοση ΕΔΟΝ, 2003. «14ο ΠΑΓΚΥΠΡΙΟ ΣΥΝΕΔΡΙΟ ΕΔΟΝ. Θέσεις του Κ.Σ. ΕΔΟΝ», Έκδοση Κ.Σ. ΕΔΟΝ, Λευκωσία 2004. «60 χρόνια ΑΟΝ - ΕΔΟΝ», Έκδοση Κ.Σ. ΕΔΟΝ, Λευκωσία 2004. 25 Ελληνοκύπριοι & Τουρκοκύπριοι ποιητές, «Κάτω απ' τον ίδιο ουρανό», κοινή έκδοση Κ.Σ. ΕΔΟΝ & BKGH, Λευκωσία 2006. «ΘΕΣΕΙΣ ΤΟΥ Κ.Σ. ΕΔΟΝ ΠΡΟΣ ΤΟ 15ο ΣΥΝΕΔΡΙΟ», Έκδοση Κ.Σ. ΕΔΟΝ, Λευκωσία 2007. «15ο ΠΑΓΚΥΠΡΙΟ ΣΥΝΕΔΡΙΟ ΕΔΟΝ. Θέσεις του Κ.Σ. ΕΔΟΝ», Έκδοση Κ.Σ. ΕΔΟΝ, Λευκωσία 2007. «Ποιητικές Συλλογές - Αφιέρωμα στα 65χρονα ΑΟΝ ΕΔΟΝ», Έκδοση Κ.Σ. ΕΔΟΝ, Λευκωσία 2009. «Το Φεστιβαλικό κίνημα >> Παγκύπρια Φεστιβάλ Νεολαίας & Φοιτητών ΕΔΟΝ», Μορφωτικό Γραφείο Κ.Σ. ΕΔΟΝ, Λευκωσία 2012. «17ο ΠΑΓΚΥΠΡΙΟ ΣΥΝΕΔΡΙΟ ΕΔΟΝ», Έκδοση Κ.Σ. ΕΔΟΝ, Λευκωσία 2013. «17ο ΠΑΓΚΥΠΡΙΟ ΣΥΝΕΔΡΙΟ ΕΔΟΝ. 4-6 Ιανουαρίου 2013. Αποφάσεις και άλλα ντοκουμέντα», Έκδοση Κ.Σ. ΕΔΟΝ, Λευκωσία 2013. «17ο ΠΑΓΚΥΠΡΙΟ ΣΥΝΕΔΡΙΟ ΕΔΟΝ. Θέσεις του Κ.Σ. ΕΔΟΝ», Έκδοση Κ.Σ. ΕΔΟΝ, Λευκωσία 2013. «Πολιτική Οικονομία του Καπιταλισμού», Μορφωτικό Γραφείο Κ.Σ. ΕΔΟΝ - Εφημερίδα "ΝΕΟΛΑΙΑ", Λευκωσία 2013. «Παγκύπρια Κινητοποίηση 14/12/2013», Φωτορεπορτάζ από την Παγκύπρια Παλλαϊκή Κινητοποίηση που πραγματοποιήθηκε στις 14/12/2013, ΕΔΟΝ, Λευκωσία 2013. «Θέσεις Κεντρικού Συμβουλίου ΕΔΟΝ για τα 70χρονα της ΑΟΝ-ΕΔΟΝ», Έκδοση Κ.Σ. ΕΔΟΝ, Λευκωσία 2014. «70 χρόνια ΑΟΝ-ΕΔΟΝ. Αντλούμε διδάγματα, οικοδομούμε το μέλλον», Έκδοση Κ.Σ. ΕΔΟΝ, Λευκωσία 2014. «ΦΑΣΙΣΜΟΣ», Μορφωτικό Γραφείο Κ.Σ. ΕΔΟΝ, Λευκωσία 2014. «40 χρόνια από το φασιστικό πραξικόπημα και την τουρκική εισβολή», Μορφωτικό Γραφείο Κ.Σ. ΕΔΟΝ, Λευκωσία 2014. «Η αντιλαική πολιτική της κυβέρνησης Αναστασιάδη», Μορφωτικό Γραφείο Κ.Σ. ΕΔΟΝ, Λευκωσία 2014. «ΟΧΙ στη ΒΙΑ - ΟΧΙ στον ΤΡΟΜΟΝΟΜΟ», ΕΔΟΝ, Λευκωσία 2014. «ΑΠΟΧΗ = ΑΝΟΧΗ», ΕΔΟΝ, Λευκωσία 2016. «Η ΕΔΟΝ για την Τοπική Αυτοδιοίκηση», ΕΔΟΝ, Λευκωσία 2016. «ΘΕΣΕΙΣ Κ.Σ. ΕΔΟΝ ΠΡΟΣ ΤΟ 18ο ΣΥΝΕΔΡΙΟ ΕΔΟΝ», Έκδοση Κ.Σ. ΕΔΟΝ, Λευκωσία 2016. «Νέοι και Περιβάλλον», Έκδοση Κ.Σ. ΕΔΟΝ. «ΘΕΣΕΙΣ Κ.Σ. ΕΔΟΝ ΠΡΟΣ ΤΟ 19ο ΠΑΓΚΥΠΡΙΟ ΣΥΝΕΔΡΙΟ ΕΔΟΝ», Έκδοση Κ.Σ. ΕΔΟΝ, Λευκωσία 2019. «Αλήθεις και Ψέματα για την σύγχρονη κυπριακή ιστορία» «ΘΕΣΕΙΣ Κ.Σ. ΕΔΟΝ ΠΡΟΣ ΤΟ 20ο ΠΑΓΚΥΠΡΙΟ ΣΥΝΕΔΡΙΟ ΕΔΟΝ», Έκδοση Κ.Σ. ΕΔΟΝ, Λευκωσία 2021.Ειδικές εκδόσεις Εμμανουήλ Κριαράς, «Κατσαΐτης» (1950), επανέκδοση Κ.Σ. ΕΔΟΝ. Δημήτρης Φωτιάδης, «Μεσολόγγι. Το έπος της μεγάλης πολιορκίας» (1955), επανέκδοση Κ.Σ. ΕΔΟΝ. Τάσος Βουρνάς, «Ο πολίτης Ρήγας Βελεστινλής» (1956) επανέκδοση Κ.Σ. ΕΔΟΝ. Διονύσιος Ρώμας, «Τα Ζακυνθινά» (1957), επανέκδοση Κ.Σ. ΕΔΟΝ. Λίνος Πολίτης, «Γύρω στον Σολωμό» (1958), επανέκδοση Κ.Σ. ΕΔΟΝ. Διονύσιος Σολωμός, «Ποιήματα και πεζά» (1959), επανέκδοση Κ.Σ. ΕΔΟΝ. Κώστας Βάρναλης, «Ποιητικά» (1959), επανέκδοση Κ.Σ. ΕΔΟΝ. Συλλογικό έργο, «Η νεολαία στον απελευθερωτικό αγώνα της ΕΟΚΑ 1955-1959 (Μελέτες - Γενικές επισημάνσεις - Προσωπικές Μαρτυρίες)», http://hdl.handle.net/10797/4429 επιμέλεια έκδοσης: Γαβριήλ Μηνάς, Γρηγόρης Γιώρκας, Ελένη Σεμελίδου, έκδοση: Υπουργείο Παιδείας και Πολιτισμού Κύπρου, Συμβούλιο Ιστορικής Μνήμης Αγώνα ΕΟΚΑ 1955-1959, Λευκωσία 2000, ISBN 9963-613-06-3, από την ιστοσελίδα: lekythos.library.ucy.ac.cy "Λήκυθος". Ιωάννα Παπαθανασίου, «Η Νεολαία Λαμπράκη τη δεκαετία του 1960. Αρχειακές τεκμηριώσεις και αυτοβιογραφικές καταθέσεις», σειρά: "Ιστορικό Αρχείο Ελληνικής Νεολαίας", Νο 47, έκδοση: Γενική Γραμματεία Νέας Γενιάς, Αθήνα 2008, από την ιστοσελίδα: www.iaen.gr του Ιστορικού Αρχείου Ελληνικής Νεολαίας (ΙΑΕΝ). Leonidas Karakatsanis, Nikolaos Papadogiannis, The Politics of Culture in Turkey, Greece & Cyprus: Performing the Left Since the Sixties", Routledge, 2017, ISBN 131742820X, ISBN 9781317428206. Giorgos Charalambous, "European Integration and the Communist Dilemma: Communist Party Responses to Europe in Greece, Cyprus and Italy", Routledge, 2016, ISBN 131713950X, ISBN 9781317139508. Farid Mirbagheri, "Historical Dictionary of Cyprus", Scarecrow Press, 2009, ISBN 0810862980, ISBN 9780810862982. Thomas W. Adams, "AKEL: the communist party of Cyprus", Hoover Institution Press, 1971. Yiannos Katsourides, "History of the Communist Party in Cyprus: Colonialism, Class and the Cypriot Left", I.B.Tauris, 2014, ISBN 1780761740, ISBN 9781780761749. Yiannos Katsourides, Radical Left Parties in Government: The Cases of SYRIZA and AKEL", Springer, 2016, ISBN 1137588411, ISBN 9781137588418. Nicos Trimikliniotis, Umut Bozkurt, "Beyond a Divided Cyprus: A State and Society in Transformation", Springer, 2012, ISBN 113710080X, 9781137100801. Anastasia Yiangou, Antigone Heraclidou, "Cyprus from Colonialism to the Present: Visions and Realities: Essays in Honour of Robert Holland", Routledge, 2017, ISBN 1351781561, ISBN 9781351781565. Νικόλαος Παναγιώτου, «Ελλαδίτες λόγιοι και καλλιτέχνες σε κυπριακά περιοδικά», (διδακτορική διατριβή), http://hdl.handle.net/10442/hedi/26009, Πανεπιστήμιο Ιωαννίνων, Φιλοσοφική Σχολή, Τμήμα Φιλολογίας, Τομέας Μεσαιωνικής και Νέας Ελληνικής Φιλολογίας, Λευκωσία 2004. Επίσημη Ιστοσελίδα. Κεντρικό Συμβούλιο ΕΔΟΝ - Central Council EDON, ιστοσελίδα στο Facebook. 30° Παγκύπριο Φεστιβάλ Νεολαίας & Φοιτητών ΕΔΟΝ. 31ο Παγκύπριο Φεστιβάλ Νεολαίας & Φοιτητών ΕΔΟΝ. Εφημερίδα «νεολαία», από την ιστοσελίδα: www.edon.org.cy Ενημερωτικό Δελτίο «# EDONews»,από την ιστοσελίδα: www.edon.org.cy Ενιαία Δημοκρατική Οργάνωση Νεολαίας, (Εκδόσεις της ΕΔΟΝ στην ιστοσελίδα: issuu.com).